দ্য ট্রেইটার্স (মার্কিন টেলিভিশন ধারাবাহিক) ১

দ্য ট্রেইটার্স মার্কিন আপাতবাস্তব টেলিভিশন অনুষ্ঠান দ্য ট্রেইটার্সের মার্কিন সংস্করণের প্রথম মৌসুম ছিল। অল৩মিডিয়া দ্বারা প্রযোজিত এই মৌসুমটি ২০২৩ সালের ১২ই জানুয়ারি তারিখে উদ্বোধনী অনুষ্ঠানের মাধ্যমে শুরু হয়েছিল, যা ১১ পর্বের যাত্রা শেষে ২০২৩ সালের ২৮শে ফেব্রুয়ারি তারিখে ফাইনালের মাধ্যমে সম্পন্ন হয়েছে। এই মৌসুমটি মার্কিন স্ট্রিমিং মাধ্যম পিককে সম্প্রচারিত হয়েছে। মার্কিন চলচ্চিত্র নির্মাতা অ্যালান কামিং এই মৌসুমের উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি মার্কিন টেলিভিশন অনুষ্ঠানের প্রতিযোগী সিরি ফিল্ডস জয়লাভ করেছেন, যিনি এই মৌসুমের একজন বিশ্বাসঘাতক খেলোয়াড় ছিলেন। অন্যদিকে, বিশ্বস্ত হিসেবে খেলা অ্যান্ডি ভানাকোর এবং কুয়েন্টিন জাইলস রানার-আপ হয়েছেন।

বিন্যাস
দ্য ট্রেইটার্স মূলত মার্ক পস এবং ইয়াস্পার হোগেনডর্ন দ্বারা নির্মিত ওলন্দাজ অনুষ্ঠান ডে ভেরাডার্সে আদলে নির্মিত, যার মূলভাব হচ্ছে প্রতিযোগীদের মধ্যে কৌশল, ধূর্ততা এবং পারস্পরিক আস্থার পরীক্ষা নেওয়া। এই অনুষ্ঠানের বিন্যাস মূলত মাফিয়া খেলার সাথে সাদৃশ্য। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

খেলোয়াড়দের দুইটি দলে ভাগ করা হয়: "বিশ্বস্ত" এবং "বিশ্বাসঘাতক"। এর মধ্যে কেবল বিশ্বাসঘাতকরাই একে অপরের পরিচয় জানে। বিশ্বস্তদের কাজ হলো একসাথে মিলেমিশে বিশ্বাসঘাতকদের শনাক্ত করা ও ভোটের মাধ্যমে বহিষ্কার করা। অন্যদিকে বিশ্বাসঘাতকদের লক্ষ্য হলো নিজেদের পরিচয় গোপন রেখে বহিষ্কার এড়িয়ে খেলা চালিয়ে যাওয়া।

অধিকাংশ রাতে বিশ্বাসঘাতকেরা একত্রিত হয়ে গোপনে একজন বিশ্বস্ত প্রতিযোগীকে "খুন" করার সিদ্ধান্ত নেয়, এবং সেই ব্যক্তি সঙ্গে সঙ্গে খেলা থেকে বাদ পড়ে। অবশিষ্ট বিশ্বস্তরা জানতেও পারে না কে বাদ পড়েছে, যতক্ষণ না তারা পরের দিন সকালের নাশতার টেবিলে এসে দেখে যে সেই ব্যক্তি আর ঘরে প্রবেশ করছে না। এরপর দলটি একত্র হয়ে একটি মিশনে অংশ নেয়, যা পুরস্কারের তহবিলে টাকা জয়ের সুযোগ দেয়। কিছু সংস্করণে এই মিশনের সময় খেলোয়াড়রা অস্ত্রাগারে যাওয়ার সুযোগ পায়, যেখানে এলোমেলোভাবে এবং গোপনে কাউকে "ঢাল" দেওয়া হয়। আবার অন্য কিছু সংস্করণে ঢাল কেবল মিশনের মাধ্যমেই পাওয়া যায়। ঢালধারী খেলোয়াড়কে হত্যা করা যায় না, কিন্তু তাকে ভোটের মাধ্যমে বহিষ্কার করা যায়। যদি বিশ্বাসঘাতকেরা ঢালধারীকে হত্যা করতে চায়, তবে কোনো খেলোয়াড় বাদ পড়ে না।

প্রতিদিনের শেষে খেলোয়াড়রা গোলটেবিল বৈঠকে বসে, যেখানে সবাই আলোচনা করে কাকে বহিষ্কার করা হবে। প্রতিযোগীরা গোপনে ভোট দেয়, তারপর একে একে সবার সামনে ভোট প্রকাশ করে এবং সংক্ষিপ্তভাবে তাদের সিদ্ধান্তের ব্যাখ্যাও দিতে পারে। যে প্রতিযোগী সর্বাধিক ভোট পায়, সে বহিষ্কৃত হয় এবং সঙ্গে সঙ্গেই জানাতে হয় যে সে বিশ্বস্ত নাকি বিশ্বাসঘাতক। খেলার মাঝপথে যদি বিশ্বাসঘাতকদের সংখ্যা কমে গিয়ে দুইয়ে দাঁড়ায়, তবে তাদের একটি সুযোগ দেওয়া হয়, একজন বিশ্বস্তকে নিজেদের দলে টেনে নেওয়ার। তবে বিশ্বস্ত ব্যক্তি চাইলে এ প্রস্তাব প্রত্যাখ্যান করতে পারে। প্রত্যাখ্যান করলে সঙ্গে সঙ্গেই তাকে খুন করা হতে পারে কিংবা নাও হতে পারে। যদি প্রস্তাব গ্রহণ করে, তবে সে সেখান থেকে বিশ্বাসঘাতক হয়ে যায়। শেষ গোলটেবিল বৈঠকের পর অবশিষ্ট খেলোয়াড়রা ভোট দেয় খেলা শেষ করা হবে নাকি চালিয়ে যাওয়া হবে। খেলা শেষ করতে হলে সবাইকে সর্বসম্মতভাবে রাজি হতে হয়; যদি অন্তত একজনও চালিয়ে যেতে চায়, তবে সঙ্গে সঙ্গে আবার বহিষ্কারের ভোট হয়। এরপর অবশিষ্ট খেলোয়াড়রা আবার ভোট দেয় খেলা শেষ করার জন্য। একবার সর্বসম্মতভাবে খেলা শেষ হলে, অথবা শেষ পর্যন্ত কেবল দুইজন খেলোয়াড় বেঁচে থাকলে, সবাই তাদের প্রকৃত পরিচয় প্রকাশ করে, তারা বিশ্বস্ত না বিশ্বাসঘাতক। যদি কেবল বিশ্বস্তরা বেঁচে থাকে, তবে তারা পুরস্কারের টাকা ভাগাভাগি করে নেবে। কিন্তু যদি অন্তত একজন বিশ্বাসঘাতক টিকে যায়, তবে পুরস্কারের সম্পূর্ণ অর্থ কেবল তারাই পাবে।

খেলায় অংশগ্রহণকারীর সংখ্যা ভিন্ন ভিন্ন মৌসুমে ও ভিন্ন ভিন্ন সংস্করণে আলাদা হয়। আবার খেলার শুরুতে কতজন বিশ্বাসঘাতক থাকবে, সেটিও ভিন্ন হয়।

প্রতিযোগী
থাম্ব|ডান|220px|এই মৌসুমের বিজয়ী সিরি ফিল্ডস

 স্থান  প্রতিযোগী  পেশা  সম্পর্ক    অবস্থা  ১  সিরি ফিল্ডস  টেলিভিশন অনুষ্ঠানের প্রতিযোগী    পর্ব ১০   ২  অ্যান্ডি ভানাকোর  সঙ্গীতজ্ঞ    পর্ব ১০   কুয়েন্টিন জাইলস  রাজনৈতিক বিশেষজ্ঞ    পর্ব ১০   ৪  আরি লাইয়েন্ডাইক জুনিয়র  টেলিভিশন অনুষ্ঠানের প্রতিযোগী    পর্ব ১০   ৫  কেট শ্যাস্টাইন  টেলিভিশন অনুষ্ঠানের প্রতিযোগী    পর্ব ১০   ৬  ক্রিস্তিয়ান দে লা তোরে  বয়স্ক    পর্ব ৯   ৭  স্তেফানি লাগ্রোসা কেন্ড্রিক  টেলিভিশন অনুষ্ঠানের প্রতিযোগী    পর্ব ৯   ৮  র‍্যাচেল রাইলি  টেলিভিশন অনুষ্ঠানের প্রতিযোগী    পর্ব ৮   ৯  শেলবি রোদ্রিগেস  জনসংযোগ ব্যবস্থাপক    পর্ব ৭   ১০  আনজেলিকা কোন্তি  চুল সাজসজ্জাকারী    পর্ব ৭   ১১  কোডি কালাফিওরে  টেলিভিশন অনুষ্ঠানের প্রতিযোগী    পর্ব ৬   ১২  অ্যামান্ডা ক্লার্ক-স্টোনার  স্বাস্থ্যকর্মী    পর্ব ৫   ১৩  কাইল কুক  টেলিভিশন অনুষ্ঠানের প্রতিযোগী    পর্ব ৫   ১৪  রায়ান লোকটি  সাঁতারু    পর্ব ৫   ১৫  মাইকেল ডেভিডসন  অফিস ব্যবস্থাপক    পর্ব ৪   ১৬  আজরা ভালানি  যোগ প্রশিক্ষক    পর্ব ৪   ১৭  ব্র্যান্ডি গ্ল্যানভিল  অভিনেত্রী    পর্ব ৩   ১৮  রবার্ট নাইভস  প্রযুক্তি বিক্রয় নির্বাহী    পর্ব ৩   ১৯  গেরালদিনে মোরেনো  অভিনেতা    পর্ব ২   ২০  রেজা ফারহান  টেলিভিশন অনুষ্ঠানের প্রতিযোগী    পর্ব ২  

তথ্যসূত্র

বহিঃসংযোগ



বিষয়শ্রেণী:দ্য ট্রেইটার্সের মৌসুম
বিষয়শ্রেণী:২০২৩-এ মার্কিন টেলিভিশন মৌসুম
বিষয়শ্রেণী:পিককের (ধারাবাহিক সম্প্রচার সেবা) মৌলিক অনুষ্ঠান